අත්අඩංගුවට පත්වන පුද්ගලයෙක් අධික මානසික ආතතියට ලක්ව මිය යා හැකිය. අධික මානසික ආතතියකට ලක්වන පුද්ගලයෙකුගේ අන්තරාසර්ගි ග්‍රන්ථි මගින් ඔහුව එම තත්ත්වයට අනුවර්තනය කිරීම සඳහා විවිධ හෝමෝන වර්ග ස්‍රාවය කෙරේ. මේ අතර ඇඩ්‍රනලීන් හා නොඇඩ්‍රනලින් හෝමෝන වර්ග දෙක ප්‍රධාන වේ. මේවා මගින් හෘද ස්පන්දන වේගය සහ මංශ පේශි සංකෝචනය වීමේ බලය වැඩි කරයි. එය හෘදය වස්තුවේ අසාමාන්‍ය විද්‍යුත් ධාරාවන් ඇති වීමට හේතුවේ. හෘදයාබාධවලින් පෙළෙන අයෙකු මෙවැනි තත්ත්වයකට ගොදුරු වීමෙන් ක්ෂණිකව මරණයට පත්විය හැකිය. එවැනි තත්ත්වයක් පශ්චාත් මරණ පරීක්ෂණයකින් අනාවරණය කරගත නොහැකිය.
අධික මානසික ආතතියට ලක්වන පුද්ගලයන්ගෙන් ස්‍රාවය වන හෝමෝන මොනවාද?
ඇඩ්‍රනලීන් හා නොඇඩ්‍රනලින්